

Pandemic Event visa bae hem klos

[Temporary Activity visa (subclass 408) Australian Gavman apruv events (COVID-19 Pandemic Event)](https://immi.homeaffairs.gov.au/visas/getting-a-visa/visa-listing/temporary-activity-408/australian-government-endorsed-events-covid-19)—disfala Pandemic Event visa—hem bae klos.

From 2 Septemba 2023, disfala Pandemic Event visa bae hem stap nomoa fo olketa wea bin holem Pandemic Event visa. Sapos iu holem wanfala Pandemic Event visa, iu bae save kontiniu fo elijibol fo tekem nara visa afta 2 Septemba 2023 til disfala visa hem bae klos lo 1 Februari 2024.

Evri visa holda bae no fit fo disfala Pandemic Event visa from 2 Septemba 2023.

Long pat fo stajim klosing ea:

* Evri visa aplikesons wea lodjim long o afta 2 Septemba 2023, sapos givim, bae garem stap taem lo Australia go kasem 6 monis.
* Everi aplikesons wea lodjim long o afta 2 Septemba 2023 bae garem Visa Aplikeson Charge (VAC) wea hem AUD405.00
* Disfala Pandemic event visa bae klos fo evri niu aplikesons long 1 Februari 2024.
* Lo taem blong aplae iu mas holem Pandemic event visa wea bae expaea linsaet 28 days o les, no disfala 90 deis bifo wan ya.
* Aplikesons lodjim bifo 2 Septemba 2023, sapos givim, bae kontiniu fo olketa konsidam fo save stap lo Australia go kasem 12 manis (o 2 yias fo oketa TGV holders).
* Pandemic Event visa blong iu bae stap valid til hem expaea o oketa givim iu nara visa.

## Wae nao Pandemic Event visa bae klos?

Pandemic Event visa hem introdius lo April 2020 fo mekem temporari migrants fo stap lawfully insaet Australia taem boda hem klos. Hem fixim tu sot lo leba long olketa kritikol sektas blong lokol ekonomi.

Nao Australia bodas hem open en namba blong temporari visa holdas insaet Australia hem go baek lo pre-COVID levols wea purpose blo Pandemic Event visa hemi no wanfala nid nao.

Klos blong Pandemic Event visa hem kontribiut fo wan gudfala maneij migration system wea bae reguletim gud long visa pathways en mekem nomol flow blong olketa temporari migrants go in en aot long Australia.

Hem help fo meksua pipol aplae fo stret visa wea matchim nao rison fo travol blong olketa en stap long Australia.

Klos hem olso trongim integriti blong visa system. Along wetem wakaples wea iusim disfala visa fo avoidim sponsorship obligesons, bik namba lo potensol migrants bin kam long Australia wetem tingting fo aplae fo disfala visa quicktaem. Diswan hem staka tumas lo English langus edukason sektar, wea intanasinol students oketa withdraw from courses taem olketa araev.

## Next steps fo visa holdas pripea fo klos

Sapos iu holem Pandemic Event visa hem taem nao fo iu mekem folom law visa status blong iu en aplae fo visa wea hem desaen fo rison lo stap blong iu o mekem arrenjmen fo livim Australia.

Iu save iusim VEVO (Visa Entitlement Verification Online) fo chekem visa deteil blong iu, inkludim nao visa expaea deit blong iu, visit [www.homeaffairs.gov.au/vevo](http://www.homeaffairs.gov.au/vevo).

Iu save ebol fo aplae fo nara Pandemic Event visa afta 2 Septemba 2023, go kasem taem visa klos long 1 Februari 2024, as long as lo taem iu applae iu garem 28 deis o les hem stap lo Pandemic Event visa blong iu.

Iu sud meksua iu stap folom law sapos iu laek stap long Australia. No stap folom law hem bae mekem hat fo iu visitim Australia long fuja.

Sapos iu wari bikos visa blong iu kolsap expaea o hem expaea finis Department’s Status Resolution Service save help. Iu sud kontaktim olketa kwiktaem onlaen long [www.homeaffairs.gov.au/csrs](http://www.homeaffairs.gov.au/csrs) o long fon 131 881 (Mande kasem Fraede 9 am kasem 5 pm).

## Neks steps fo wakaples pripea fo klos

Wakaples blong olketa wea holem Pandemic Event visa sud chekem wat nao plans blo wakaman, inkludim weda olketa tingting fo senis go lo nara visa o livim Australia.

Muvum go taem bifo hem ful klos, Wakaples blo Pandemic Event visa holda bae garem staka taem fo faendem olketa niu wakaman.

Hem risponsibiliti blo wakaples fo meksua oketa emploem ovasis wakaman wetem valid visa, sapos nomoa oketa riskim bik penoltis.

Oketa encourajim olketa wakaples fo iusim [Visa Entitlement Verification Online (VEVO) system](https://immi.homeaffairs.gov.au/visas/already-have-a-visa/check-visa-details-and-conditions/check-conditions-online) ([www.homeaffairs.gov.au/vevo](http://www.homeaffairs.gov.au/vevo)) fo chekem visa kondisons en visa validity taem fo eni non-sitizen wakaman. Iu bae nidim nao pemison blong wakaman fastaem.

## Moa infomeson

Fo moa infomeson abaotim Pandemic Event visa o nara Australian visa options visitim:

www.homeaffairs.gov.au

**Chekem visa diteils blong mi**: www.homeaffairs.gov.au/VEVO